stanford-oval/wikipedia huggingface dataset:
Laukurinlampi

| Laukurinlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°30′38″N, 26°39′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Konneveteen 
Järvinumero:  14.711.1.053
Mittaustietoja
Pinnankorkeus:  102,4 m  
Pituus:  500 m  
Leveys:  120 m  
Rantaviiva:  1,191 km  
Pinta-ala:  2,756 ha  
Suurin syvyys:  3,6 m  
Saaria:  ei saaria 
 fiLaukurinlampi 
Laukurinlampi tai Laukkurinlampi on Pohjois-Savossa Rautalammilla  Häkkilän lähellä sijaitseva lampi.
Maantietoa

Lampi on 500 metriä pitkä, 120 metriä leveä, ja sen pinta-ala on 2,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 102,4 metriä mpy.
Lolo Soetoro

Lolo Soetoro tai   Lolo Soetoro Mangunharjo tai Mangundikardjo (lausutaan: Lolo Sutoro) (1935 Bandung – 1987 Jakarta) oli indonesialainen geologi ja  Yhdysvaltain 44. presidentin Barack Obaman isäpuoli.
Soetoro oli 9. lapsi 10:stä, joka syntyi Yogyakartasta kotoisin olleeseen Martodihardjon perheeseen. Indonesian kansallisvallankumouksen aikana vuonna 1946, kun maa itsenäisyi Alankomaista, oli Lolon isä kuollut kahakoissa. Hänet oli luultavasti ampunut hollantilainen sotilas. Soetoron veli kuoli ja Lolo pakeni perheineen maaseudulle.
Soetoro valmistui Gajah Madan yliopistosta Yogyakartasta, jossa hän opiskeli maantiedettä. Myöhemmin hän sai paikan Havaijin yliopistosta, jossa hän tapasi Barack Obaman äidin Ann Dunhamin, joka oli myös opiskelemassa  yliopistossa.
Vuonna 1966 tai 1967 Soetoro ja Dunham menivät naimisiin. Soetoro palasi kotimaahansa ja vuotta myöhemmin Ann muutti Indonesiaan kuusivuotiaan Barackin kanssa, jossa he asuivat Jakartassa. Vuonna 1970 Soetoro ja Dunham saivat lapsen, Maya Soetoron.
Soetero työskenteli aluksi armeijan palveluksessa geologina ja sen jälkeen sai valtiolta töitä, jossa hän oli hallituksen konsultti Exxon Mobilille.
Obama kuvaa Soetoroa hyväkäytöksellisenä miehenä, joka oli rento, hauska ja hyvä seuramies.
Ann muutti vuonna 1972 Indonesiasta Havaijille. He eivät enää asuneet yhdessä, mutta kävivät toistensa luonna 1970-luvulla. Heidän avioeronsa astui voimaan vuonna 1980. Soetoro meni uusiin naimisiin Erna Kustinan kanssa. He saivat kaksi lasta: Yusuf Aji Soetoro (s. 1981) ja Rahayu Nurmaida Soetoro (s. 1984). Soetoro oli hyvin vapaamielinen ja muslimiksi hyvin avoin. Hän kuoli maksasyöpään vuonna 1987 52-vuotiaana.
Leivonmäen Saha

Leivonmäen Saha on metsäteollisuusyhtiö UPM:n omistama, Joutsan kunnassa Leivonmäen taajamassa sijaitseva sahalaitos. UPM lopetti sahan toiminnan vuoden 2008 syksyllä.
Vuonna 1960 perustetun sahan tuotantokapasiteetti oli parhaimmillaan 75 000 kuutiometriä vuodessa. Henkilöstöä sahalla oli lopetettaessa 63. Aliurakointi ja yövartiointi työllistivät noin kymmenen henkeä. Saha oli Joutsan seutukunnan suurin teollinen työnantaja.
Aiheesta muualla

UPM:n verkkosivut[vanhentunut linkki]
Lahden Golf

| Lahden Golf |
| --- | --- |

Perustettu:  1959
Kotipaikka:  Lahti
Jäsenmäärä:  1435. Osakkeita 719.
Puheenjohtaja:  Heikki Jäämaa
Hallitus:  Ry: Eero Rauhala (kapteeni), Timo Huvinen, Kari Hiukka, Tiina Leppä-Peltola, Juha Hölttä, Antti Sulkanen ja Mika Viitala.  Oy: Harri Leino (pj), Jussi Hartikainen, Kari Hiukka, Heikki Jäämaa, Seppo Leppänen, Juha Viljamaa
Aiheesta muualla
www.lahdengolf.fi
Infobox OKNimi-testi OK: 
Lahden Golf (LG) on Lahden Takkulassa toimiva golfseura, joka on perustettu vuonna 1959. Seura on jäsenenä Suomen Golfliitossa.
Historia

Seura aloitti toimintansa Hollolan vanhalla lentokentällä, jossa "greenit" olivat hiekasta. Olipa siellä paikallissäännöissäkin maininta, että puttilinjan sai tasata jalalla ennen lyöntiä. Mukkulan 9-reikäiselle kentälle seura siirtyi vuonna 1966. Kun vieressä toimiva Isku Oy tarvitsi maa-alueen omaan käyttöönsä, Lahden kaupunki osoitti seuralle uuden maa-alueen Takkulasta, johon valmistui 9-reikäinen kenttä vuonna 1986.
Takkulan kenttä laajeni 18-reikäiseksi kahdessa vaiheessa: ensin 14-reikäiseksi vuonna 1991 ja täysimittaiseksi vuonna 1992.
Urheilumenestys

Lahden Golf on urheilullisia arvoja korostava golfyhteisö, josta on tullut huippupelaajia, tunnetuimpana Mikko Ilonen. Muita menestyneitä Lahden Golfin kasvatteja ovat: Anssi Kankkonen, Kalle Väinölä, Erkki Välimaa, Timo Rauhala, Mikael Mustonen ja Janne Martikainen.
Lahden Golf voitti 1993 seurajoukkueiden Euroopan-mestaruuden. Joukkueessa pelasivat Kalle Väinölä, Mikael Mustonen ja Jari Koljonen.
Kenttä

Takkulan kenttä on sijoitettu metsämaastoon. Kentällä on par 5 -väyliä: reiät 7, 15 ja 18.
Kentälle on tehty kehittämissuunnitelma - Lahden Golf 3.0 - jonka valmistuttua käytössä on 18-reikäinen Mestari-kenttä ja 9-reikäinen Kisälli-kenttä. Rakentaminen vanhalle maankaatopaikalle tehtävään laajennukseen aloitettiin vuonna 2013, ja uudet väylät valmistuivat kauden 2014 loppupuolella, ja siten vuorossa olivat vanhan puolen muutosten ja perusparannuksen tekeminen.
Klubitalolla on sosiaali- ja oleskelutilat, ja proshop-rakennuksessa on myynnissä golfiin liittyviä tuotteita sekä caddiemaster-palvelut.
Lahden Golf Oy ja Lahden Golf ry.

Lahden Golf yhtiöitti osan toiminnastaan 1997 siten, että kentän omistaa ja sen hoidosta vastaa Lahden Golf Oy ja jäsen-, kilpailu- sekä nuorisotoiminta kuuluvat Lahden Golf ry:lle.
Opetus ja Pro Shop-toiminta

Opetuksesta ja golfvälineiden myynnistä vastaa ABC Golf Oy. Opettavina ammattilaisina toimivat Riku Aarnio ja Seppo Pekkarinen.
Les Mujouls

| Les Mujouls |
| --- | --- |
 Les Mujoulsin kylä
 vaakuna
 Les Mujouls
 Koordinaatit: 43°53′05″N, 06°51′38″E 
Valtio:  Ranska
Alue:  Provence-Alpit-Riviera
Departementti:  Alpes-Maritimes
Arrondissementti:  Grasse
Pinta-ala:  
 – Kokonaispinta-ala:  14,55 km²
Väkiluku (2013):  43
 – Väestötiheys:  3 as./km²
Postinumero:  6910
 
 www.ville-andon.com 
Infobox OKVirheellinen NIMI-arvo: 
Les Mujouls on kunta Alpes-Maritimesin departementissa Ranskassa. Siellä on arviolta 43 asukasta (vuonna 2013) ja sen pinta-ala on 14,55 neliökilometriä.
Aiheesta muualla

Kuvia tai muita tiedostoja aiheesta Les Mujouls Wikimedia Commonsissa
Levan Tediašvili

| Mitalit | Mitalit | Mitalit |  |
| --- | --- | --- | --- |
|  Levan Tediašvili (keskellä) vuoden 1973 maailmanmestaruuskilpailuissa. |  Levan Tediašvili (keskellä) vuoden 1973 maailmanmestaruuskilpailuissa. |  Levan Tediašvili (keskellä) vuoden 1973 maailmanmestaruuskilpailuissa. |  |
Maa:   Neuvostoliitto
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | München 1972 | 82 kg |  |
|  Kultaa | Montréal 1976 | 90 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Sofia 1971 | 82 kg |  |
|  Kultaa | Teheran 1973 | 90 kg |  |
|  Kultaa | Istanbul 1974 | 90 kg |  |
|  Kultaa | Minsk 1975 | 90 kg |  |
|  Hopeaa | México 1978 | 100 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Madrid 1974 | 90 kg |  |
|  Kultaa | Leningrad 1976 | 90 kg |  |
|  Kultaa | Sofia 1978 | 100 kg |  |
Levan Tediašvili (georg. ლევან თედიაშვილი, 15. maaliskuuta 1948 Sagaretšo, Georgian SNT – 17. helmikuuta 2024) oli georgialainen poliitikko ja Neuvostoliittoa urheilu-urallaan edustanut vapaapainija, olympiavoittaja, maailman- ja euroopanmestari.
Tediašvili saavutti painijanurallaan kaksi olympiavoittoa, neljä maailmanmestaruutta ja kolme Euroopan mestaruutta. Lisäksi hän saavutti kerran MM-hopeaa ja EM-kilpailujen kuudennen sijan.
Tediašvili toimi myös Georgian kansanedustajana. Vuonna 2005 hänet nimitettiin kansainväliseen painin hall of fameen.
Lehtojalava

| Lehtojalava |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Jalavakasvit Ulmaceae
Suku::  Jalavat Ulmus
Laji::  minor
Kaksiosainen nimi
 Ulmus minor  Mill. 
Katso myös
   Lehtojalava Wikispeciesissä   Lehtojalava Commonsissa 
Infobox OKNimi-testi OKIUCN-testi OK: 
Ulmus minor
Lehtojalava (Ulmus minor) on jalavien sukuun kuuluva puu, jonka luontainen levinneisyysalue ulottuu Pohjois-Afrikasta, Pyreneiden niemimaalta ja Englannista Volgalle ja Pohjois-Iraniin; pohjoisimmat alkuperäiset yksilöt kasvavat Öölannissa ja Gotlannissa.
Lajinimi minor tarkoittaa "pienempää": lehdet ovat usein pienempiä kuin muilla eurooppalaisilla jalavilla. Vaaleanharmaalle rungolle ovat ominaisia pitkät, selvärajaiset pitkittäisharjanteet. Lehdet ovat soikeahkoja, päältä nahkamaisen sileitä ja kirkkaanvihreitä, alta suonihangoista valkokarvaisia. Harsuhkoa, kuperaa latvusta luonnehtivat usein mutkaiset, riippuvakärkiset oksat pienine (5–8 cm) lehtineen, mutta joillakin seuduin oksat ovat suorakärkisiä ja lehdet isompia (jopa 12 cm) ja tummempia. Siemenlokero sijaitsee lähellä hedelmän kärkeä.
Lehtojalavan kaarnaa.
Lehtojalavan kukkia.
Lehtojalavan lehtiä
Aiheesta muualla

Suomen Lajitietokeskus: Lehtojalava – Ulmus minor
Leivonkannukset

| Leivonkannukset |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ranunculales
Heimo::  Unikkokasvit
Suku::  Leivonkannukset Ceratocapnos  Durieu
Katso myös
   Leivonkannukset Commonsissa 
Infobox OKNimi-testi OK: 
Leivonkannukset (Ceratocapnos) on unikkokasvisuku, jossa on kolme lajia. Aiemmin se kuului emäkkikasveihin.
Lajit:
Atlantinleivonkannus eli leivonkannus (Ceratocapnos claviculata) Yksivuotinen. Esiintyy Länsi-Euroopassa Espanjasta ja Portugalista Etelä-Ruotsiin ja Lounais-Norjaan.
Ceratocapnos heterocarpa Yksivuotinen. Esiintyy Etelä-Espanjassa ja -Portugalissa, Marokossa, Algeriassa ja Kanarian Fuerteventurassa.
Ceratocapnos turbinata Monivuotinen. Esiintyy Kyproksella, Syyriassa, Libanonissa, Israelissa ja Jordaniassa.
Aiheesta muualla

Finto: Kassu – Kasvien suomenkieliset nimet: Ceratocapnos
Suomen Lajitietokeskus: Leivonkannukset – Ceratocapnos
Leena Ukkonen

Leena Ukkonen on Tampereen teknillisen opiston elektroniikan ja tietotekniikan laitoksen professori, joka on toiminut virassa vuodesta 2013 lähtien. Hän voitti Suomen liike- ja virkanaisten liiton Vuoden nainen -palkinnon vuonna 2014.
Ura

Ukkonen oli jo nuorena kiinnostunut matematiikasta ja luonnontieteistä. Lukion jälkeen hän hakeutui opiskelemaan Tampereen teknilliseen yliopistoon, valmistuen diplomi-insinööriksi. 26-vuotiaana Ukkonen väitteli tekniikan tohtoriksi TTY:stä, saaden jo tutkijana toimiessaan merkittäviä kansainvälisiä tunnustuksia alalla.
Ukkosen tiedeura käynnistyi vuonna 2004 kun hän lähti Yhdysvaltoihin MIT-yliopistoon tutkijavaihtoon väitöskirjatutkijana.
Vuonna 2013 Ukkonen sai vakituisen professuurin TTY:n elektroniikan ja tietotekniikan laitoksella. Ukkosen tutkimusryhmän tutkimuskohteena ovat radiotaajuiset tunnistustekniikat ja niiden hyödyntäminen. Ukkonen on maininnut tutkimusryhmänsä lopullisen tavoitteen olevan palauttaa halvaantuneen henkilön liikuntakyky.
Tunnustukset

2010 Young Research Scientist's Award - Nuoren tutkijan palkinto, Foundation for Technology Promotion.
2014 Vuoden nainen, Suomen liike- ja virkanaisten liitto.
Les Misérables: Highlights from the Motion Picture Soundtrack

| Les Misérables: Highlights from the Motion Picture Soundtrack  |
| --- | --- | --- |

Soundtrack-albumin tiedot
 Julkaistu: 21. joulukuuta 2012
 Tyylilaji: elokuvamusiikki, soundtrack
 Levy-yhtiö: Universal Republic
Listasijoitukset
  Suomen virallinen albumilista: 18. 
Les Misérables: Highlights from the Motion Picture Soundtrack on vuoden 2012 elokuvan Les Misérables soundtrack-albumi, joka sisältää elokuvan parhaat palat. Se ei kuitenkaan sisältänyt kappaletta Do You Hear the People Sing?, joka kuuluu elokuvan tunnetuimpiin kappaleisiin. Albumi julkaistiin 21. joulukuuta 2012. Levyllä laulavat elokuvan tähdet Hugh Jackman, Russell Crowe, Anne Hathaway, Amanda Seyfried, Eddie Redmayne, Samantha Barks, Helena Bonham Carter, Sacha Baron Cohen ja monet muut.
Albumi nousi listaykköseksi muun muassa Yhdysvalloissa ja Britanniassa. Suomessa albumi nousi korkeimmillaan kolmannella listaviikollaan Suomen virallisen albumilistan kahdenneksitoista.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Look Down | Hugh Jackman, Russell Crowe ja Convicts | 2.21 |  |  |  |  |  |  |
| 2. | The Bishop | Colm Wilkinson | 1.34 |  |  |  |  |  |  |
| 3. | Valjean's Soliloquy | Hugh Jackman | 3.18 |  |  |  |  |  |  |
| 4. | At the End of the Day | Hugh Jackman, Anne Hathaway, Foreman, Factory Girls and Cast | 4.27 |  |  |  |  |  |  |
| 5. | I Dreamed a Dream | Anne Hathaway | 4.38 |  |  |  |  |  |  |
| 6. | The Confrontation | Hugh Jackman and Russell Crowe | 1.55 |  |  |  |  |  |  |
| 7. | Castle on a Cloud | Isabelle Allen | 1.11 |  |  |  |  |  |  |
| 8. | Master of the House | Sacha Baron Cohen, Helena Bonham Carter ja Cast | 4.52 |  |  |  |  |  |  |
| 9. | Suddenly | Hugh Jackman | 2.32 |  |  |  |  |  |  |
| 10. | Stars | Russell Crowe | 3.01 |  |  |  |  |  |  |
| 11. | ABC Café / Red and Black | Eddie Redmayne, Aaron Tveit ja Students | 4.21 |  |  |  |  |  |  |
| 12. | In My Life / A Heart Full of Love | Amanda Seyfried, Eddie Redmayne ja Samantha Barks | 3.12 |  |  |  |  |  |  |
| 13. | On My Own | Samantha Barks | 3.11 |  |  |  |  |  |  |
| 14. | One Day More | Cast of Les Misérables | 3.39 |  |  |  |  |  |  |
| 15. | Drink with Me | Eddie Redmayne, Daniel Huttlestone ja Students | 1.41 |  |  |  |  |  |  |
| 16. | Bring Him Home | Hugh Jackman | 3.37 |  |  |  |  |  |  |
| 17. | The Final Battle | Students and Cast of Les Misérables | 3.17 |  |  |  |  |  |  |
| 18. | Javert's Suicide | Russell Crowe | 3.00 |  |  |  |  |  |  |
| 19. | Empty Chairs at Empty Tables | Eddie Redmayne | 3.13 |  |  |  |  |  |  |
| 20. | Epilogue | Cast of Les Misérables | 6.20 |  |  |  |  |  |  |
|  |  |  | 65.20 |  |  |  |  |  |  |
Lentotukikohta

Malagan lentoaseman lentotukikohta elokuussa 2006.
Lentotukikohta on sotilaskäytössä oleva lentokenttä. Lentotukikohdat ovat sotilasilmailun, tavallisesti ilmavoimien, käytössä, jolloin niissä on sijoitettuna ilmavoimien yksiköitä. Lentotukikohdassa voi olla hävittäjälentolaivueita, ilmavalvontayksiköitä, pääjohtokeskuksia tai Suomessa esimerkiksi tukikohtakomppanioita, jotka antavat varusmieskoulutusta. Tavallisesti siellä toimii myös lentokonekorjaamo.
Suomessa

Suomen ilmavoimilla on kolme päätukikohtaa. Satakunnan Lennostolla on tukikohtana Tampere-Pirkkalan lentoasema, Ilmasotakoululla Jyväskylän lentoasema, Karjalan Lennostolla Kuopion lentoasema, ja Lapin Lennostolla Rovaniemen lentoasema.  Lisäksi Suomen maavoimien helikoptereiden tukikohtana toimii Utin lentoasema Kouvolassa.
Kriisitilanteessa tai harjoituksissa mikä tahansa siviili-ilmailun lentokenttä tai lentokoneiden varalaskupaikka maanteillä pystytään ottamaan käyttöön lentotukikohtana.
Aiheesta muualla

Kuvia tai muita tiedostoja aiheesta Lentotukikohta Wikimedia Commonsissa
Utin sotilaslentoasema toukokuussa 2008.
Lipton (täsmennyssivu)

Lipton on brittiläinen teemerkki. Se voi tarkoittaa myös seuraavia:
James Lipton (1926–2020), yhdysvaltalainen käsikirjoittaja ja runoilija
Lenny Lipton (s. 1940), yhdysvaltalainen kirjailija ja sanoittaja
Peggy Lipton (1946–2019), yhdysvaltalainen näyttelijä
Peter Lipton (1954–2007), yhdysvaltalainen filosofi
Thomas Lipton (1848–1931), brittiläinen liikemies, Lipton-yhtiön perustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lipton”, voi hakea sivunnimihaulla, laajalla sivunnimihaulla tai tekstihaulla.
Lipun häpäisy

Lipun häpäisy eri maiden lainsäädännössä
  Lipun häpäisy ei ole kiellettyä
  Kansainvälisten järjestöjen lippujen häpäisy kiellettyä
  Kansallisen lipun häpäisy kielletty
  Kansainvälisten järjestöjen ja kansallisten lippujen häpäisy kiellettyä
Saksan lippuja poltetaan Nürnbergissä.
Lipun häpäisyllä tarkoitetaan lipun häpäisyä, lippuprotokollan rikkomista tai muita toimia, joiden tarkoituksena on vahingoittaa lippua julkisesti.
Kansallislipun häpäisyn tarkoituksena on usein ottaa kantaa maata tai sen politiikkaa vastaan. Joissakin maissa on lakeja, jotka kieltävät lipun tuhoamisen (kuten polttamisen julkisesti) tai asiattoman käytön (kuten käytön kaupallisiin tarkoituksiin). Näissä laeissa voidaan tehdä ero maan oman lipun ja muiden maiden lippujen häpäisyn välillä, tosin jotkin maat ovat kieltäneet kaikenlaisten lippujen häpäisyn.
Maissa, joissa lipun häpäisy ei ole erikseen lailla kiellettyä, voi lipun tuhoaminen tai turmeleminen silti johtaa syytteeseen häiriökäyttäytymisestä tai tuhopoltosta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Flag desecration
Käpyjärvi

| Käpyjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°43′17″N, 26°16′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  Käpyjärvenjoki Iso-Selkiäiseen 
Järvinumero:  14.421.1.065
Mittaustietoja
Pinnankorkeus:  109,7 m  
Pituus:  450 m  
Leveys:  290 m  
Rantaviiva:  1,482 km  
Pinta-ala:  6,855 ha  
Saaria:  ei saaria 
 fiKäpyjärvi 
Käpyjärvi  on Keski-Suomessa Konnevedellä  Pyydyskylän lähellä sijaitseva järvi.
Maantietoa

Järvi on 450 metriä pitkä, 290 metriä leveä, ja sen pinta-ala on 6,9 hehtaaria. Järvellä ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Järven vedenpinnan korkeus on 109,7 metriä mpy.
Lorentz Teodor Konstantin Kuhlström

Lorentz Teodor Konstantin Kuhlström (25. syyskuuta 1825 Viipuri – 23. tammikuuta 1906 Pietari) oli Venäjän keisarillisessa armeijassa palvellut suomalainen tykistönkenraali.
Kuhlströmin vanhemmat olivat pankkikomissaari, hovineuvos Lars Fredrik Kuhlström ja Anna Natalia Motti ja puoliso vuodesta 1874 Adelaide Petrovna Nikolajeva, kenraalimajuri Pjotr Nikolajevin tytär. Kontra-amiraali Carl Kuhlström oli Lorentz Teodor Konstantin Kuhlströmin veli.
Lorentz Teodor Konstantin Kuhlström tuli oppilaaksi Haminan kadettikouluun 1838 ja määrättiin sieltä 1847 valmistuttuaan aliluutnanttina palvelukseen 11. Fanagorian krenatöörirykmenttiin. Hänet siirrettiin 1849 3. krenatööritykistöprikaatiin ja 1851 luutnanttina Venäjän armeijan krenatöörijoukkojen päällikön vanhemmaksi adjutantiksi. Krimin sotaan Kuhlström osallistui vuodesta 1855 20. tykistöprikaatissa, pysytettynä silti adjutantin tehtävässään. Vuonna 1857 hänet ylennettiin alikapteeniksi ja siirrettiin Kaukasian krenatööritykistöprikaatiin. Kapteenina hänet määrättiin 1859 prikaatin 1. patterin päälliköksi, ylennettiin 1860 everstiluutnantiksi ja siirrettiin patterin päälliköksi 18. tykistöprikaatiin. Vuonna 1866 Kuhlströmistä tuli Gorin sotasairaalan päällikkö, everstiksi hän yleni 1867. Seuraavalla vuosikymmenellä hän komensi Kaukasian tykistöprikaatia, jota hän johti myös Turkin sodassa 1877–1878. Kuhlström ylennettiin kenraalimajuriksi 1877. Hän tuli 10. armeijakunnan tykistönkomentajaksi 1884 ja seuraavana vuonna 2. Kaukasian armeijakunnan tykistönkomentajaksi. Kenraaliluutnantiksi hänet ylennettiin 1886 ja siirrettiin 1888 16. armeijakunnan tykistönkomentajaksi vuoteen 1893. Tuolloin hänet nimitettiin Venäjän armeijan haavoittuneista huolehtineen Aleksanterin komitean jäseneksi Pietariin, mitä tehtävää hän hoiti kuolemaansa saakka. Tykistönkenraaliksi Kuhlström yleni joulukuussa 1898.
Lorentz Svensson Sparrgren

Lorentz Svensson Sparrgren
Lorentz Svensson Sparrgren (1763–1828) oli ruotsalainen miniatyyrimaalari. Hän oli Tukholman taideakatemian professori vuodesta 1805. Hänen miniatyyrejään on Sinebrychoffin galleriassa.  Hän sai vuonna 1978 yhdessä Johan Erik Bolinderin kanssa alastonmallin piirtämisestä myönnetyn kolmannen luokan hopeamitalin.
Lehtojärven Hirvenpää (yhtye)

Yhtyeen nimeen aiheen antanut arkeologinen löytö, Lehtojärven hirvenpää.
Lehtojärven Hirvenpää on vuonna 2019 ensimmäisen albuminsa julkaissut suomalainen yhtye. Yhtye on saanut nimensä Rovaniemen Lehtojärvellä tehdystä, 8 000 vuotta vanhasta arkeologisesta löydöstä Lehtojärven hirvenpäästä.
Jäsenet

Yhtyeen laulaja ja kappaleiden sanoittaja on aiemmin yhtyeestä Jaakko Laitinen & Väärä Raha tunnettu laulaja ja lauluntekijä Jaakko Laitinen. Kappaleiden säveltäjänä on harmonikkataiteilija Harri Kuusijärvi. Yhtyeen muita jäseniä ovat Sara Puljula (kontrabasso) ja Tuomas Timonen (rummut).
Tuotanto ja tyyli

Yhtyeen ensimmäinen albumi Lehtojärven Hirvenpää ilmestyi vuonna 2019. Tyyliltään argentiinalaista tango nuevoa ja suomalaista iskelmää yhdistävästä albumissa, jossa sanoitukset ovat aiheiltaan synkkiä, on käytetty luonnehdintaa "maailmanlopun tangolevy".
Leslie Bassett

Leslie Bassett (22. tammikuuta 1923 Hanford, Kalifornia – 4. helmikuuta 2016 Oakwood, Georgia) oli yhdysvaltalainen nykytaidemusiikin säveltäjä.
Bassett opiskeli lapsena useiden soittimien soittoa. Hän opiskeli Michiganin yliopistossa sävellystä Ross Lee Finneyn johdolla vuosina 1947–1949 ja 1952–1956. Hän sai lisäksi Fulbright-stipendin johdosta Pariisissa opetusta Arthur Honeggerilta ja Nadia Boulangerilta. Hän opiskeli sävellystä vielä yksityisesti Roberto Gerhardin ja Mario Davidovskyn johdolla Ann Arborissa.
Teos Variations for Orchestra toi Bassettille vuonna 1966 musiikin Pulitzer-palkinnon. Hän oli Michiganin yliopiston emeritusprofessori ja opetti samassa laitoksessa sävellystä vuosina 1952–1991. Hän oli American Academy of Arts and Lettersin jäsen vuodesta 1981. Bassettin tuotantoon kuuluu mm. kuoro- ja laulumusiikkia, orkesteriteoksia, piano- ja urkukappaleita sekä runsain mitoin erilaista kamarimusiikkia.
Leslie Claudius

| Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Maa:   Intia> Miesten maahockey. |
| --- | --- | --- | --- |
|  Kultaa | Lontoo 1948 | maahockey |  |
|  Kultaa | Helsinki 1952 | maahockey |  |
|  Kultaa | Melbourne 1956 | maahockey |  |
|  Hopeaa | Rooma 1960 | maahockey |  |
Leslie Walter Claudius (25. maaliskuuta 1927 Bilaspur, Uttar Pradesh, Brittiläinen Intia, Brittiläinen imperiumi – 20. joulukuuta 2012 Kalkutta) oli intialainen maahockeypelaaja. Hän oli Udham Singhin lisäksi ainoa neljään olympiamitaliin yltänyt lajinsa edustaja; hän voitti vuosina 1948, 1952 ja 1956 kultaa sekä vuonna 1960 (joukkueen kapteenina toimiessaan) hopeaa. Claudius vetäytyi uraltaan kauden 1965 jälkeen ja sai Padma Shrin vuonna 1971. Hän kuitenkin palveli maajoukkuetta vielä toimimalla joukkueenjohtajana Aasian kisoissa 1974 ja 1978.
Claudius kuoli 85-vuotiaana sairastettuaan kirroosia.